Kornhamnstorg 4 og 2 (Cerberus 2 og 1).
**Cerberus-kvartalet** er et kvartal i Gamla stan i Stockholm som ligger mellom Kornhamnstorg, Stora Nygatan, Lejonstedts gränd og Lilla Nygatan. Kvartalet ble bebygd på 1650-tallet og består av fire eiendommer: Cerberus 1-4.

Navnet
------

Nesten samtlige kvartalsnavn i Gamla stan ble til på slutten av 1600-tallet og er oppkalt etter begrep (særlig guder) fra den greske og romerske mytologien. Cerberus (gresk *Kerberos*) var i gresk mytologi den trehodede hunden som voktet inngangen til dødsriket der Hades regjerte.

Kvartalet
---------

Cerberus 4, mot Stora Nygatan
Cerberus-kvartalet m.fl. 1885.
Åboms fasadetegning for Schinkelska huset 1855.
Cerberus 4, loftet fra 1640-tallet før ombygging til bolig i 1980.
Cerberus-kvartalet er et av kvartalene som kom til etter storbrannen i Stockholm 1625 som fullstendig ødela Stadsholmens sydvestre deler. Her anla man fra 1626 Stockholms første paradegate som da ble kalt *Stora Konungs Gatan* (nåværende Stora Nygatan) og det sørligste kvartalet mot Kornhamnstorg, som ble *Cerberus*. Det drøyde dog til 1702 innen kvartalsnavnet ble fastsatt, kvartalet bestod da av 5 eiendommer (Södra 91, Södra 92, Södra 93, Södra 117 og Södra 118).

Cerberus var sammen med Castor-kvartalet de første kvartalene som ble anlagt i Gamla stan.[] Innen kvartalet finnes det i dag (2009) fire eiendommer; Cerberus 1, 2, 3 og 4. Ved Lilla Nygatan finnes rester av muren rundt bykvartalene, som ble oppført på begynnelsen av 1400-tallet. Nabokvartalet Pan var eid av Anders Leijonstedt, noe som forklarer navnet Leijonstedts gränd.

Eiendommen *Cerberus 1* (Stora Nygatan 46 / Kornhamnstorg 2) bestod på midten av 1600-tallet av to hus. På 1700-tallet ble disse bygd sammen og fikk syv innganger, noe som ga opphav til betegnelsen *Sju helvetes portar*.

Huset i *Cerberus 2* (Lilla Nygatan 27 / Kornhamnstorg 4) ble oppført i 1750. Byggherre var grossereren og spinneridirektøren Jacob Buckau d.ä. eller Buchau d.ä. (1687-1755), som er grunnen til at huset også kalles *Buckauska huset*. I 1855-65 ble huset bygd om og fikk et nytt utseende gjennom arkitekt Johan Fredrik Åbom. Byggherre var Carl David Fredrik Bernhard, adlet von Schinkel (1839-1913), noe som gjør at bygningen også kalles *Schinkelska huset*. Fasaden er i dag avskallet og enklere enn på Åboms tegning fra 1855. I 1871 startet Stockholms handelsbank (senere Svenska Handelsbanken) sin virksomhet med ekspedisjonslokale en trapp opp i huset. Lokalene ble etter hvert større og omfattet i 1884 også rom i tredje etasje, samt i loftsetasjen, og en mindre ekspedisjonssal på bakkeplan. Hovedkontoret flyttet i 1894 til Gustav adolfs torg men banken beholdt ekspedisjonssalen i huset til 1915. Også i dag er flere innredningsdetaljer i huset fra begynnelsen av 1800-tallet bevart, slik som døroverstykker med skulpturert Merkurhode og kentaurer, men også kassehvelvet fra banktiden med produsentens skilt *Chubb's patent fireproof London*.

Huset i *Cerberus 4*, adresse Stora Nygatan 44, ble oppført på slutten av 1640-tallet av en formuende klesforhandler. Fra slutten av 1600-tallet var eiendommen eid av overpostdirektøren Johan Schmedeman. I 1703 leide han ut de to nederste etasjene til «Postwäsendet». Huset tilbød *«beqwämligheter till wederum för Post-Contoirets behov, samt stall för Posthästarna, och andra nödvändigheter»*. Det forble hovedpostkontor ved *Stora Konungs Gatan* helt fram til 1718.

Huset har i dag beholdt sine opprinnelige fire etasjer. Fasadene er utført i renessansens formspråk og i rustrød farge. Det bratte, platetekkede saltaket i to etasjer som var typisk for 1600-tallet er bevart, men ble i 1989 utbygd til bolig. I den nordre gavelen (mot Leijonstads gränd) finnes to store åpninger med lemmer for å heise inn varer på loftet. Det er også tidstypiske ankerjern fra 1600-tallet.

Se også
-------

* Liste over kvartaler i Gamla stan

Referanser
----------

1. ↑  Stockholmskvarter, s. 16-17
2. ↑  Stockholmskällan: Stora Nygatan 46 / Kornhamnstorg 2.
3. ↑  Andersson & Bedoire (1981) s.432
4. ↑  Tjänsteutlåtande från Stockholms stadsbyggnadskontor angående inredning av vind, 1982-11-01

Litteratur
----------

* Hasselblad, Björn; Lindström, Frans (1979). *Stockholmskvarter: vad kvartersnamnen berättar.* Stockholm: Almqvist & Wiksell / Geber. Libris 7219146. ISBN 91-20-06252-4
* Andersson, Henrik O.; Bedoire, Fredric (1981). *Bankbyggande i Sverige.* Stockholm: Liber Förlag. Libris 7260267. ISBN 91-38-05745-X

Eksterne lenker
---------------

* (en) Kvarteret Cerberus – kategori av bilder, video eller lyd på Commons Rediger på Wikidata
* (sv) Stockholmskällan har multimedia som gjelder Cerberus-kvartalet

| * v
* d
* r
Kvartaler i Gamla stan |
| --- |
| Kvartaler A – M | 
* Achilles
* Acteon
* Æolus
* Aesculapius
* Aglaurus
* Ajax
* Alcmene
* Amphitryon
* Andromeda
* Apollo
* Argus
* Atlas
* Atomena
* Aurora
* Bacchus
* Bootes
* Cadmus
* Callisto
* Cassiopea
* Castor
* Cephalus
* Cepheus
* Cerberus
* Ceres
* Charon
* Cupido
* Cybele
* Cygnus
* Daedalus
* Deucalion
* Diana
* Echo
* Erisichton
* Europa och Europa mindre
* Eurydice
* Galatea
* Ganymedes
* Glaucus
* Gråmunkeholmen
* Helgeandsholmen
* Hippomenes
* Iason
* Icarus
* Iphigenia
* Iris
* Juno
* Latona
* Luna
* Marsyas
* Medea
* Medusa
* Mercurius
* Memnon
* Midas
* Milon
* Morpheus

 | Eldrer gateskilt i Cassiopea-kvartalet |
| Kvartaler N – V | 
* Narcissus
* Nemesis
* Neptunus
* Orpheus
* Palamedes
* Pan
* Pandora
* Parcas
* Pegasus
* Penelope
* Perseus
* Phaeton
* Phoebus
* Pluto
* Pomona större och Pomona mindre
* Pollux
* Prosperia
* Pygmalion
* Pyramus
* Pyreneus
* Python
* Rådstugan
* Strömsborg
* Tre Kronor
* Trivia
* Thisbe
* Tritonia
* Typhon
* Ulysses
* Venus

 |
| Se også | 
* Gamla stan
* Gater og torg i Gamla stan
* Byplanlegging i Gamla stan
* Stockholms bymurer
* Liste over kvartaler i Stockholm
* Stockholms historie

 |